recursal/SuperWikiNEXT-32B huggingface dataset:
நோய்த்தடுப்பு, பொதுச் சுகாதாரம் பற்றி மக்களுக்கு அறிவூட்டல் **சுகநலக் கல்வி** (*Health Education*) எனப்படும். இத் துறையில் சுற்றுச்சூழல் சுகாதாரம், உடல் ஆரோக்கியம், சமூக சுகாதாரம், உணர்வு சார் சுகாதாரம், அறிவுசார் ஆரோக்கியம், மற்றும் ஆன்மீகம் என்பன உள்ளடக்கப்படுகின்றன.

பத்தொன்பதாம் நூற்றாண்டிலன் இறுதியில் இருந்து இருபதாம் நூற்றாண்டின் நடுப்பகுதி வரை, ’சுகநலக் கல்வியின் நோக்கம் பெரும்பாலும் தொற்று நோய்களைக் கட்டுப்படுத்துவது தொடர்பானதாகவே இருந்தது. 1970 களில் இந்நிலை மாறி நோய், மரணம், மற்றும் உயரும் சுகாதார செலவுகளை சிறந்த சுகாதார ஊக்குவிப்பு மற்றும் நோய் தடுப்பில் போதிய கவனம் மூலம் குறைக்க முடியும் என உணரப்பட்டது. எனினும் புதிய அணுகுமுறைக்கு ஏற்ப சுகாதார கல்வியை வழங்கிபவர்கள் செயற்படுகிறார்களா என்பது சந்தேகமானதே.

சுகநலக் கல்வி மக்களில் இருந்தே தொடங்குகிறது. சுகாதாரம் அவர்களது வாழ்க்கை தரத்தை மேம்படுத்துவதில் உதவியாக இருக்கலாம் என்ன ஆர்வமூட்டுவது முதற்படியாகும். இதன் மூலம் குடும்பங்கள் மற்றும் தனிநபர்கள் தங்களை சுகாதார நிலைமைகள் தொடர்பாகப் பொறுப்பு உணர்வுடன் இருக்கும் நிலை ஏற்படுகிறது. 
அமெரிக்காவில் பெரும்பாலான மாநிலங்களில் சுகநலக் கல்வி கட்டாயமாக்கப்பட்டுள்ளது. ஒரு விரிவான சுகநலக் கல்வித்திட்டம் மாணவர்கள் சுகாதார பிரச்சினைகள் தொடர்பான விமர்சனங்களை விரும்பத்தக்க மனோபாவத்தை ஏற்படுத்துவதோடு மற்றும் சுகநல நடைமுறைகள் அடையவும் உதவும்.

வெளி இணைப்புகள்
---------------

* Health Education through Animation Video
* Association of Academic Health Centers (USA)
* Association of Canadian Academic Healthcare Organizations (Canada)
* British Columbia Academic Health Council (Canada)
* Centers for Disease Control and Prevention (USA)
* American Association for Health Education (United States) பரணிடப்பட்டது 2009-04-26 at the வந்தவழி இயந்திரம்
* National Commission for Health Education Credentialing, Inc. (USA)
* Association of Schools of Public Health (USA) பரணிடப்பட்டது 2012-09-11 at the வந்தவழி இயந்திரம்
* US Department of Health & Human Services (USA)
* American Public Health Association (USA)
* National Institutes of Health (USA)
* World Health Organization (USA)
* Sexuality Information and Education Council of the United States (USA)
* Environmental Protection Agency (USA)
* American School Health Association (USA) பரணிடப்பட்டது 2009-05-04 at the வந்தவழி இயந்திரம்
* Society of State Directors of Health, Physical Education, and Recreation (USA) பரணிடப்பட்டது 2009-06-11 at the வந்தவழி இயந்திரம்
* National Health Education Standards (USA) பரணிடப்பட்டது 2005-03-06 at the வந்தவழி இயந்திரம்
**அத்திக்கடவு - அவினாசி திட்டம்** என்பது பில்லூர் அருகில் உள்ள பவானி ஆற்றிலிருந்து 2,000 கன அடி வெள்ள உபரி நீரை கோயம்புத்தூர், திருப்பூர் மற்றும் ஈரோடு ஆகிய மாவட்டங்களிலுள்ள வறட்சி மிக்கஅன்னூர், திருப்பூர், அவினாசி, சேவூர், குன்னத்தூர், பெருந்துறை, காங்கேயம், ஊத்துக்குளி, நம்பியூர் மற்றும் புளியம்பட்டி பகுதிகளில் உள்ள முப்பத்தி ஒன்று ஏரிகள், நாற்பது ஊராட்சி ஒன்றியக் குளங்கள் மற்றும் ஏனைய 538 நீர் நிலைகளில் நிரப்புவதன் மூலம், நீர்ப்பாசனம், நிலத்தடி நீர் செறிவூட்டுதல் மற்றும் குடிநீர் வழங்கல் திட்டமாகும். இத்திட்டம் நிறைவேறும் போது இப்பகுதிகளில் வாழும் முப்பத்தி ஐந்து இலட்சம் மக்களின் குடிநீர் தேவை நிறைவேற்றப்படும். மேலும் 1.30 இலட்சம் ஏக்கர் வேளாண் நிலங்களில் நிலத்தடி நீர் மட்டம் உயரும்.

முதன் முதலில் அத்திக்கடவு - அவினாசி திட்டத்தை நிறைவேற்றக் கோரி இப்பகுதியின் முன்னாள் சட்டமன்ற உறுப்பினர் மாரப்ப கவுண்டர் தமிழக அரசிடம் 1957ஆம் ஆண்டில் கோரிக்கை வைத்தார்.

அறுபது ஆண்டு காலமாக நிலுவையில் உள்ள அத்திக்கடவு - அவினாசி திட்டத்தை நிறைவேற்றக் கோரி இப்பகுதி மக்களின் தொடர் போராட்டத்தின் விளைவாக, அத்திக்கடவு - அவினாசி திட்டத்துக்கான ஆரம்ப கட்டப் பணிகள் தொடங்கப்படும் என்று தமிழக சட்டப்பேரவையில், 2016 - 2017-ஆம் ஆண்டுக்கான இடைக்கால வரவு - செலவு திட்டத்தை 16 பிப்ரவரி 2016 அன்று தாக்கல் செய்கையில் தமிழக நிதியமைச்சர் ஓ. பன்னீர்செல்வம் தெரிவித்தார். இத்திட்டம் 34 மாதங்களில் நிறைவடையும் என்று அறிவிக்கப்பட்டுள்ளது.

மேற்கோள்கள்
-----------

1. ↑  60 ஆண்டு கனவான அத்திக்கடவு–அவினாசி திட்டம்
2. ↑  ஆறாவது நாளாக உண்ணாவிரதம்
3. ↑  அத்திக்கடவு - அவினாசி திட்டம்: தமிழக பட்ஜெட்டில் அரசு உறுதி
4. ↑  "அடிக்கல் நாட்டல்". *New Indian Express*. 1 மார்ச்சு 2019 அன்று பார்க்கப்பட்டது.

வெளி இணைப்புகள்
---------------

* அத்திக்கடவு-அவினாசி குடிநீர் திட்டத்தை உடனே நிறைவேற்ற முதலமைச்சர் ஜெயலலிதா உத்தரவு 16 02 2016
* பரணிடப்பட்டது 2021-04-14 at the வந்தவழி இயந்திரம் www.kousikanathi.com
**நினைவு அலைகள்** என்னும் நூலை பத்மஸ்ரீ டாக்டர் நெ.து.சுந்தரவடிவேலு எழுதினார். இதை சாந்தா பதிப்பகத்தினர் வெளியிட்டனர்.

தன் வரலாறாக மட்டுமன்றி, அவரது காலகட்டத்தில் காஞ்சிபுரத்தின் நிலை, திண்ணைப்பள்ளிகள், பொறுப்பான பள்ளி ஆசிரியர்கள், அக்கால சென்னை விக்டோரியா விடுதி, உடன் பயின்ற மாணவ நண்பர்கள், அவர்களின் பொழுதுபோக்குகள், மேல் சாதியினராகக் கருதப்பட்டோர் குடியிருக்கும் வீதிவழியே செல்ல மற்றோருக்கு உரிமை இல்லாக் காலகட்டம் என்று காலக்கண்ணாடியாக தமது நூலை அமைத்திருக்கிறார் ஆசிரியர். 

கல்வி முறை என்பது செலவு செய்யும் திறன் கொண்டோருக்கு மட்டுமே எட்டுமளவிற்கு இருந்ததையும், அதிலும் தாழ்த்தப்பட்டோர் விகிதம் மிக்குறைவாக இருந்தது முதற்கொண்டு வேலையில்லா இளைஞனாக வேலை தேடி, சிபாரிசு தேடி அல்லாடியது, கொள்கையை முன்னெடுத்து குடும்பத்தினரின் திருமணத் திட்டங்களுக்கெல்லாம் எதிர்ப்பு தெரிவித்து பெரியார் தலைமையில் கலப்பு மணம் புரிந்தது, பத்திரிக்கை துணையாசிரியர் , துணைப் பஞ்சாயத்து அலுவலர், இளந்துணைப் பள்ளி ஆய்வாளர் பதவி உட்பட செய்த பல்வேறு பணிகள் அவற்றில் ஏற்பட்ட இடையூறுகள், அக்காலத்து சிபாரிசு முறைகள்,பள்ளி ஆசிரியர்களின் உதவியும் அன்பும், கிராமப்பஞ்சாயத்து அமைப்புகள், அதன் தலைவர்களின் எளிய குணம், நீதிக்கட்சி குறித்த செய்திகள், பெரியாரின் பல போராட்டத் தகவல்கள் என பலர் அறியாத தகவல்களை ஆசிரியர் இப்பகுதியில் பதிவு செய்துள்ளார்.

மேற்கோள்கள்
-----------

1. ↑  நினைவு அலைகள்; சாந்தா பதிப்பகம்;பகுதி 1; டாக்டர் நெ.து.சுந்தரவடிவேலு;

வெளியிணைப்புகள்
---------------
**நினைப்பதும் நடப்பதும்** என்னும் நூல் சுகி. சிவம் என்பவரால் சமயச்சீர்திருத்த நோக்கில் எழுதப்பட்ட 40 கட்டுரைகளின் தொகுப்பாகும். "மதத்தின் பெயரால் நடக்கும் மடத்தனத்தை எதிர்க்கிறேன். மதங்களின் பகைமையை எதிர்த்து முடிவுகட்ட நினைக்கிறேன். ‘தமிழ் தெய்வ மொழி அல்ல’ என்பவர்களின் மண்டையில் குட்டி இருக்கிறேன். சமயப் பிரச்சாரம் என்ற பெயரில் உளறுபவர்களை வாய்மூட வைத்திருக்கிறேன். வீட்டில் இருந்து வெளியேறி ஆசிரமங்களுக்குப் போய்விட்டால் ஆன்மிகவாதியாகி விடலாம் என்று ஏமாறுகிற (ஏமாற்றுகிற) அசடுகளை நன்றாக அடையாளம் காட்டி இருக்கிறேன். ‘மதம் வேறு, ஆன்மிகம் வேறு’ என்று ஓங்கி உரைத்திருக்கிறேன். சில நேரம் புரட்சி, சில நேரம் மலர்ச்சி, சில நேரம் வளர்ச்சி, சில நேரம் பயிற்சி என்று புத்தகம் முழுவதும் விதவிதமான விஷயங்களை விதைத்திருக்கிறேன். என் பேனா முனை, ஒரு சிற்பியின் உளிபோல மேலான தனிமனிதனைச் செதுக்கவும் புதியதோர் உலகம் புதுக்கவும் எழுதுகிறது என்பதனை என் எல்லாப் புத்தகங்களையும் போல இந்தப் புத்தகமும் நிரூபிக்கும். கருமலை மீது ஜொலிக்கும் கார்த்திகை தீபம் போல காகிதமலை மீது வைத்த கருத்து தீபமே இந்நூல்" என இந்நூலைப் பற்றி அதன் பின்னட்டையில் சுகி. சிவம் அறிமுகம் செய்கிறார்.

காணிக்கை
--------

"காவியுடைக் காரல் மார்க்ஸ், திரும்பி வந்த திருவள்ளுவர். பட்டி மண்டபங்களைப் பதவி உயர்த்தி பல்கலைக் கழகப் பட்டறையாக்கிய பேச்சுலக பாரதி – என் சிந்தனைகளின் செவிலித்தாய் தவத்திரு குன்றக்குடி அடிகளாரின் தமிழ் சமூக அக்கறைக்கு இந்நூல் சமர்ப்பணம்" என்னும் உரையோடு இந்நூல் குன்றக்குடி ஆதினம் தெய்வசிகாமணி அடிகளாரின் தமிழ்ச் சமூக அக்கறைக்கு காணிக்கை ஆக்கப்பட்டு இருக்கிறது.

உள்ளடக்கம்
----------

1. என்னுரை
2. நினைப்பதும் நடப்பதும்!
3. உண்மையான ப்ரசாதம் எது?
4. ஆதார தர்மம் என்ன?
5. வார்த்தைகள் பலகீனமானவை
6. உயர உயரப் போனாலும்
7. பிரார்த்தனை என்றால்…?
8. எந்தக் கல் … நல்ல கல்?
9. கடவுளா? கட்சித் தலைவரா?
10. வித்தியாசமான வேண்டுதல்கள்!
11. பலசாலிகள் கொக்கரிப்பதில்லை!
12. நமக்கு எப்போது ஞானம் வரும்?
13. யாருமிக்க பயமேன்?
14. மரணம் முற்றுப்புள்ளி அல்ல
15. சர்வ லோகோ சுகினோ பவந்து
16. அம்மையா? அப்பனா? அம்மையப்பனா?
17. ஆன்மிக அசடுகள்
18. எது பொய்? எது மெய்?
19. கட்சி மாறாதே! கடவுளை மாற்றாதே!
20. முன்னாள் முதல்வரா? எந்நாளும் முதல்வரா?
21. வரலாமா? வேண்டாமா?
22. நிஜமான தீபாவளி
23. காலத்தைப் போற்றுவோம்
24. காலமா? காலண்டரா?
25. தமிழர் திருநாள்… இந்தியர் பெருநாள்!
26. தீயே.. உனக்கு வணக்கம்!
27. பிறருக்கு உதவலாமா?
28. மனைவி அமைவதெல்லாம்
29. புண்படுத்தாதே! பண்படுத்து!
30. வேங்கடம் என்ன? வைகுந்தம் என்ன?
31. உயர்வென்ன? தாழ்வென்ன?
32. இரவல் ஆத்திகர்கள்
33. அறிவு முக்கியமா? அன்பு முக்கியமா?
34. இந்து – இஸ்லாம் சகோதரத்வம்!
35. கடவுளும் கத்தரிக்காயும்
36. வாழ்தல் ஒரு வழிபாடு
37. மார்தட்டும் மடையர்கள்
38. நான் ஒரு பாரத புத்ரன் (கிறித்துவ மதம் பற்றிய என் அனுபவங்கள்)
39. இரண்டு பிச்சைக்காரர்கள்
40. கொலை செய்யப்பட்ட கோயில்கள்
41. சொப்பனம் தானோ!
2001-ஆம் ஆண்டு இந்தியத் தபால் தலை ஒன்றில் அவந்தி பாய்
**ராணி அவந்திபாய்** (இறப்பு : மார்ச் 20, 1858 ) ராம்கட் நாட்டின் ராஜா விக்ரமாதித்ய சிங், தனது மனைவி அவந்தி பாய் அவர்களை நிர்கதியாக விட்டுவிட்டு இறந்தார். இவர் மத்தியபிரதேசத்தில் இளவரசியாக இருந்தார் **லோதீ** என்னும் ராஜ்புத் வகுப்பை சேர்ந்தவர். ஆட்சியில் அடுத்து அமர்வதற்கு ஒரு வாரிசும் இல்லாத நிலையில், ஆங்கிலேய அரசு அவர்களது நாட்டை சட்டத்தின் பாதுகாப்பின் கீழ் வைத்தது. தனது நாட்டை ஆங்கிலேயர்களிடமிருந்து மீட்க உறுதி பூண்டார் அவந்திபாய். நான்காயிரம் வீரர்களைத் திரட்டிக் கொண்டு 1857 ஆம் வருடம், ஆங்கிலேயர்களுக்கு எதிராகப் படையெடுத்துப் புறப்பட்டார் அவந்திபாய்.

மிகவும் தைரியமாகப் போர் புரிந்தும் கூட ஆங்கிலேயர்களின் பெரும் படைக்கு முன் அவந்திபாயால் தாக்குப் பிடிக்க முடியவில்லை. தனது தோல்வியைத் தெரிந்து கொண்ட ராணி அவந்திபாய், 1858 ஆம் வருடம், மார்ச் மாதம் 20 ஆம் தேதி,தனது வாளைக் கொண்டு தன்னைத் தானே மாய்த்துக் கொண்டு வீரமரணமடைந்தார்.

இதையும் பார்க்க‌
----------------

* ‎ராணி சென்னம்மா
* ‎ஜல்காரி பாய்
* ‎ராணி துர்காவதி
* ராணி லட்சுமிபாய்

வெளி இணைப்புகள்
---------------

* Great Women of India

மேற்கோள்கள்
-----------
**ராணிர்பசார்** *(Ranirbazar)* என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் பரணிடப்பட்டது 2019-08-19 at the வந்தவழி இயந்திரம் அமைந்துள்ள ஒரு நகரம் மற்றும் பேரூராட்சி ஆகும். நகர அரங்கம், பாரத் சஞ்சார் நிகாம் லிமிடெட் கோபுரம் , சந்தை, போன்ற பல அடிப்படை வசதி வாய்ப்புகள் இங்குக் காணப்படுகின்றன.

புவியியல் அமைப்பு
-----------------

23.83° வடக்கு 91.37° கிழக்கு என்ற அடையாள ஆள்கூறுகளில் ராணிர்பசார் நகரம் பரவியுள்ளது. அசாம் – அகர்தலா தேசிய நெடுஞ்சாலையில் ஆவுரா நதிக்கரையில் இந்நகரம் அமைந்துள்ளது. அகர்தலாவில் இருந்து வாகனங்களில் அரைமணி நேரப் பயணத்தில் இங்குச் செல்லமுடியும். காயெர்பூர் மற்றும் சிரானியா ஆகிய நகரங்கள் இந்நகருக்கு அருகில் உள்ளன.

மக்கள்தொகையியல்
---------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி ராணிபசார் நகரத்தின் மொத்த மக்கள் தொகை 11,0030 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 77% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 82 சதவீதத்தினர் கல்வியறிவு பெற்றவர்களாகவும் பெண்களில் 72 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.

இவற்றையும் காண்க
----------------

* குமுலுங்
* சாப்ரூம்
**ராணி சந்திரா** (*Rani Chandra*, 1949 – 12 அக்டோபர் 1976) என்பவர் மலையாளத் திரைப்பட நடிகை ஆவார். கேரளத்தின் அழகுராணியாகத் தெரிவு செய்யப்பட்டவர். இவர் பல மலையாள, தமிழ்ப் படங்களில் நடித்துள்ளார். 1976 ஆம் ஆண்டில் விமான விபத்து ஒன்றில் இறந்தார்.

வாழ்க்கைச் சுருக்கம்
--------------------

ராணி சந்திரா திருவிதாங்கூர்–கொச்சியில் 1949 ஆண்டில் சந்திரன், காந்திமதி ஆகியோருக்குப் பிறந்தார். எர்ணாகுள்ம் புனித தெரேசசு கல்லூரியில் கல்வி கற்றார். இவர் நடனக் குழு ஒன்றை நடத்தி வந்தார். 1972 ஆம் ஆண்டில் கேரள அழகுராணியாகத் தேர்ந்தெடுக்கப்பட்டார்.

இவரது முதல் திரைப்படம் *அஞ்சுசுந்தரிகள்* ஆகும். தொடர்ந்து பல திரைப்படங்களில் நடித்தார். இவர் நடித்த கடைசித் தமிழ்த் திரைப்படம் பத்ரகாளி இவர் இறந்த பின்னர் வெளிவந்தது.

மறைவு
-----

பத்ரகாளி திரைப்படத் தயாரிப்பின் இறுதிக் கட்டத்தில், கதாநாயகியாக நடித்த ராணி சந்திரா கலாச்சார நிகழ்ச்சி ஒன்றில் பங்கெடுப்பதற்காக தனது குழுவினருடனும் குடும்பத்தினருடனும் துபாய் சென்றார். கலை நிகழ்ச்சிகளை முடித்துக் கொண்டு 1976 அக்டோபர் 11 இல் பம்பாய் வழியாக சென்னை திரும்புகையில், அவர்கள் பயணம் செய்த விமானம் தீப்பிடித்துக் கொண்டு விமான நிலையத்திற்கு அண்மையில் மோதி விபத்துக்குள்ளானது. ராணி சந்திரா, அவரது தாயார், மூன்று தங்கைகள் அம்புலி (வயது 19), சீதா (18), நிம்மி (13) ஆகியோர் உட்பட அதில் பயணம் செய்த அனைத்து 95 பேரும் உயிரிழந்தனர்.

இதனால், இவர் நடிக்க இருந்த பத்ரகாளி தமிழ்த் திரைப்படத்தின் மீதிக் காட்சியை ஓரளவு அவரைப் போன்றே உருவ அமைப்புள்ள பட்டிக்காட்டு ராஜா படத்தில் நடனமாடிய புஷ்பா என்ற துணை நடிகையை நடிக்க வைத்து எடுத்து முடித்தார் இயக்குனர் ஏ. சி. திருலோகச்சந்தர்.

விருதுகள்
---------

* 1975 சிறந்த நடிகைக்கான கேரள அரசு விருது

நடித்த சில திரைப்படங்கள்
------------------------

* மல்லனும் மாதேவனும் (மலையாளம், 1976)
* பத்ரகாளி (தமிழ், 1976)
* தேன்சிந்துதே வானம் (தமிழ், 1975)
* ராதா (தமிழ், 1973)

மேற்கோள்கள்
-----------

1. 1 2  റാണിചന്ദ്ര-നോവിക്കുന്ന ഓര്‍മ്മ
2. ↑  "காப்பகப்படுத்தப்பட்ட நகல்". 2015-05-18 அன்று மூலம் பரணிடப்பட்டது. 2016-06-17 அன்று பார்க்கப்பட்டது.
3. ↑  Imprints On Indian Film Screen: Rani Chandra
4. ↑  "எம்.ஜி.ஆர் பார்முலா இல்லாத எம்.ஜி.ஆர் படம் எடுத்தேன்! - இயக்குநர் ஏ.சி. திருலோகசந்தர்". Cinema Express (தி நியூ இந்தியன் எக்சுபிரசு). 2016-03-03 அன்று மூலம் பரணிடப்பட்டது. 6 ஏப்ரல் 2014 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2015-07-01 அன்று மூலம் பரணிடப்பட்டது. 2016-06-17 அன்று பார்க்கப்பட்டது.
6. 1 2  Nair, Sashi (9 செப்டம்பர் 2003). "Their SHOT at fame". *தி இந்து*. Archived from the original on 1 ஆகஸ்ட் 2004.. பார்த்த நாள்: 19 April 2014.
7. ↑  "'பத்ரகாளி' படத்தின் கதாநாயகி நடிகை ராணி சந்திரா விமான விபத்தில் மரணம்". 28 பெப்ரவரி 2012 அன்று மூலம் பரணிடப்பட்டது. 17 சூன் 2016 அன்று பார்க்கப்பட்டது.
8. ↑  Rangarajan, Malathi (25 March 2011). "Moorings and musings". *தி இந்து*.. பார்த்த நாள்: 6 April 2014. 
[*தொடர்பிழந்த இணைப்பு*]

வெளி இணைப்புகள்
---------------

* யூடியூபில் "கண்ணன் ஒரு கைக்குழந்தை"
* பரணிடப்பட்டது 2015-07-01 at the வந்தவழி இயந்திரம்
* Weblokam : Rani Chandra- A paining memory பரணிடப்பட்டது 2008-04-05 at the வந்தவழி இயந்திரம்
**நிறக்குருடு** (*Colour blindness*) என்பது மனிதர்களில் சிலரால் பெரும்பாலானவர்களைப்போல சில நிறங்களுக்கிடையேயான வேறுபாடுகளை உணர இயலாமையைக் குறிக்கும் சொல்.

காரணம்
------

இது பெரும்பாலும் மரபணு அடிப்படையில் ஏற்பட்டாலும், சில சூழல்களில், மூளை, நரம்பு, அல்லது விழிகள் ஆகியவற்றில் ஏற்படும் கோளாறின் விளைவாகவோ சில வேதிப் பொருட்களினாலோ ஏற்படக் கூடும். இங்கிலாந்து நாட்டைச் சேர்ந்த ஜான் டால்டன் என்பவர் 1794-ம் ஆண்டு எழுதிய *நிறங்களின் பார்த்தல் உணர்வைப் பற்றிய சிறப்பு உண்மைகள்* என்ற தலைப்பிட்ட ஒரு அறிவியல் கட்டுரையில் இதுபற்றி எழுதினார். இவரும் இந்நோயினால் பாதிக்கப்பட்டவர் என்பது குறிப்பிடத்தக்கது. இவரின் பெயரால் இந்நோய் **டால்டனிஸம்** என்று நெடுநாள் வழங்கப்பட்டது. எனினும் தற்போது இந்த பெயர் பச்சை நிறத்தை உணர இயலாமையாகிய *டியூட்டெரனோபியா* என்ற நோயை மட்டும் குறிக்கிறது. 

An 1895 illustration of normal vision and various kinds of color blindness

சில ஆய்வுகள்
------------

பொதுவாக, இது ஒரு குறைபாடாகவே கருதப்பட்டு வந்தாலும், சில சூழல்களில் இது உதவவும் செய்கிறது. பல நிறைங்களுக்கிடையே ஊடுருவிப் பார்ப்பதில் இந்த நிறக்குரு நோய் உள்ளவர்கள ஏனையவர்களை விடவும் சிறந்தவர்களாக இருப்பது சில ஆய்வுகள் மூலம் காட்டப்பட்டிருக்கிறது.

### குறியைச் சரியாக வைக்க முடிகின்றது

எடுத்துக்காட்டாக, இந்நோய் உடைய வேடர்கள் சிலரால் பின்புலத்தில் உள்ளவற்றினால் வரும் குழப்பத்தைத் தவிர்த்து தங்கள் குறியைச் சரியாக வைக்க முடிகின்றது.

### இருட்டில் உடனடியாகப் பார்க்க முடியும்

அதேபோல், இந்நோய் உடைய போர்வீரர்களில் சிலரால் மறைமுகத்திற்கான பலநிற சிறப்பு உடைகளில் உள்ள எதிரி வீரர்களையும் தளபாடங்களையும் எளிதில் அடையாளம் காண முடியும். ஒரே நிறத்தில் மட்டும் பார்க்க முடிகின்றவர்களால் இருட்டில் உடனடியாகப் பார்க்க முடியும்.wikipidia

இவற்றையும் பார்க்கவும்
----------------------

* நிறங்களின் பட்டியல்

அடிக்குறிப்புகள்
----------------

1. ↑  Dalton J, 1798 "Extraordinary facts relating to the vision of colours: with observations" *Memoirs of the Literary and Philosophical Society of Manchester* **5** 28-45
2. ↑  Morgan MJ, Adam A, Mollon JD. "Dichromats detect colour-camouflaged objects that are not detected by trichromats." *Proc Biol Sci.* 1992 Jun 22;248 (1323):291-5. PubMed.

வெளி இணைப்புகள்
---------------

* நிறக்குருட்டைப் பற்றிய கலகரி பல்கலைக்கழக விளக்கம் பரணிடப்பட்டது 2011-04-30 at the வந்தவழி இயந்திரம் (ஆங்கில மொழியில்)
* நிறக்குருடுள்ளவர்கள் பார்ப்பதற்கு "தகவமை ஒளியியல்" (Adaptive optics) கண்டுபிடிப்புகள் உதவும் எனக் கூறும் பதிவு
[*தொடர்பிழந்த இணைப்பு*] (தமிழில்)
* நிறப்புதிருக்கு விடை என்ன ?
**நிறப்பிறழ்ச்சி இல்லா வில்லை** (*achromatic lens*) என்பது நிறப்பிறழ்ச்சி ஏற்படாதவாறு அமைக்கப்பட்ட ஒரு வில்லைத் தொகுதி. நிறப்பிறழ்ச்சி இல்லா வில்லைகள் பொதுவாக சிவப்பு மற்றும் நீல நிற அலைகளை ஒரே குவியத்திற்கு கொண்டுவர பயன்படுகிறது.

இவை பொதுவாக வெவ்வேறு நிறப்பிரிகை சக்தி கொண்ட வில்லைகள் இணைத்து உருவாக்கப்படுகிறது. ஒன்று இருகுழி வில்லையாகவும் மற்றொன்று இருகுவி வில்லையாகவும் இருக்கம்.

### நிறப்பிறழ்ச்சி

நிறப்பிறழ்ச்சியினால் (*chromatic aberration*) வெவ்வேறு நிறங்களின் குவி புள்ளி வெவ்வேறு இடங்களின் இருக்கும். இதனால் நிறங்கள் பிரிக்கப்படுகின்றன.

நிறப்பிறழ்ச்சி இல்லா வில்லையில் சிவப்பு முதல் நீலம் வரையிலான நிற அலைகளை ஒரே குவியத்திற்கு வந்துள்ளது.

வரலாறு
------

நிறப்பிறழ்ச்சி இல்லா வில்லை முதன்முதலில் அமைத்தது செஸ்டர் மூர் ஹால் என்பர்.

மேற்கோள்கள்
-----------

1. ↑  Daumas, Maurice, *Scientific Instruments of the Seventeenth and Eighteenth Centuries and Their Makers*, Portman Books, London 1989 ISBN 978-0-7134-0727-3
2. ↑  Watson, Fred (2007). *Stargazer: the life and times of the telescope*. Allen & Unwin. பக். 140–55. பன்னாட்டுத் தரப்புத்தக எண்:978-1-74175-383-7. .
பாங்குர்சுட்டு மையம்
பாங்குர்சுட்டு மையச் சுவரில் அமைந்த நீலவண்ண பட்டயம்
பாங்குர்சுட்டு மையம், மான்செசுட்டர் அரசு தகவல் மகிழுந்து பூங்காவில் இருந்தான காட்சி
**பாங்குர்சுட்டு மையம்** *(The Pankhurst Centre)*, 60–62 நெல்சன் தெரு, மான்செசுட்டர், என்பது விக்டோரிய குடியிருப்புத் தொகுதியாகும். இதில் 62 ஆம் எண் வீட்டில் எம்மாலின் பாங்குர்சுட்டும் அவரது மக்களாகிய சில்வியாவும் கிறித்தபெல்லும் அடேலாவும் வாழ்ந்தனர். இங்கு தான் பெண் வாக்குரிமைப் போராட்டம் 1903 இல் தோன்றியது.

விவரிப்பு
---------

பாங்குர்சுட்டு மையம் இப்போது மகளிர் மட்டும் புழங்கும் வெளியாக மாறியுள்ளது, இங்கு பெண்கள் குழுமிப் படிக்கின்றனர்; பணிபுரிகின்றனர். இது 1974 ஜூன் 14 இல் முதல் தரக் கட்டிடமாக குறிப்பிடப்பட்டது.

இந்த மையத்தில், **பாங்குர்சுட்டு மாளிகை** எனும் வாக்குரிமைப் போராட்ட இயக்கத்துக்கான நினைவு அருங்காட்சியகம் ஒன்று உள்ளது. இதில் உள்ல எடுவார்டியப் பாணி உள்ளிருப்புகள் பாங்குர்சுட்டையும் அவரது மக்களையும் நினைவூட்டுகிறது. இந்த மாளிகை பாங்குர்சுட்டு மையத்தின் அழகு பொலிந்த முதல் அறையாகும். இதை பார்பாரா காசிலும் எலன் பாங்குர்சுட்டும் 1987 அக்தோபர் 10 இல் திறந்துவைத்தபோது இந்த கலைநய மிக்க அறை அனைவரையும் கவர்ந்தது.

மகளிர் சமூக, அரசியல் ஒன்றியம் 1903 இல் இந்த எம்மலின் பாங்குர்சுட்டு மாளிகை வீட்டில் நிறுவப்பட்டது.

பாங்குர்சுட்டு மையம் தன்னார்வலரால் நடத்தப்படுகிறது. பொதுநிதி ஏதும் இதற்காகத் திரட்டப்படுவதில்லை. இது கொடைகளால் மட்டுமே இயங்குகிறது.

வரலாறு
------

1903 இல் எம்மலின் பாங்குர்சுட்டு மகளிர் சமூக, அரசியல் ஒன்றியத்தை 62 நெல்சன் தெருவில் நிறுவியபோது இது அவரது வாழ்விடமாக இருந்தது. தன் கணவர் இரிச்சர்டு பாங்குர்சுட்டு 1898 இல் இறந்ததும், எம்மலின் இந்த வீட்டிற்கு வாழ வந்துள்ளார்.

பாங்குர்சுட்டு மையத் தோட்டம்
----------------------------

சுட்டாக் சார்ந்த தோட்ட வடிவமைப்பாளரான ஜேனட் இலெய்கு 2018 இல் புதிய தோட்டத்தைப் பாங்குர்சுட்டு மையத்தில் வடிவமைத்தார், அது 2018 செப்டம்பரில் திறந்துவைக்கப்பட்டது. இது மகளிர் வாக்குரிமை நூற்றாண்டு நினைவுக்காகவும் இப்போராட்டப் போராளிகளை நினைவுகூரவும் ஏற்படுத்தப்பாட்டது. இந்த்த் தோட்டத்துக்காக 500 க்கும் மேற்பட்டோர் 2017 இல் அளித்த 24,000 பவுண்டு நிதிக்கொடைவழி நிறுவப்பட்டது. இத்தோட்டம் மான்செசுட்டர் மகளிர் நல்கைவழி உருவாக்கிய பெண்களும் குழந்தைகளும் ஓய்வெடுப்பதற்காண வெளியையும் கொண்டுள்ளது.

பாங்குர்சுட்டு மையம், உட்பகுதி

மேலும் காண்க
------------

* பெண் வாக்குரிமை இயக்கச் சின்னங்களும் நினைவிடங்களும்

மேற்கோள்கள்
-----------

1. ↑  Hartwell 2001, p 320
2. ↑  Anon. "The Pankhurst Centre". The Pankhurst Centre. 3 செப்டம்பர் 2004 அன்று மூலம் பரணிடப்பட்டது. 8 February 2012 அன்று பார்க்கப்பட்டது.
3. 1 2  "The Pankhurst Centre 62, Manchester". *British Listed Buildings*.
4. ↑  "Hundreds of supporters bring Pankhurst Garden to life". *Visit Manchester* (ஆங்கிலம்). 2019-10-09 அன்று பார்க்கப்பட்டது.

மேலும் படிக்க
-------------

* Hartwell, Clare (2001), *Manchester*, Pevsner Architectural Guides, London: Penguin, ISBN 0-14-071131-7

Opening of Pankhurst Centre Garden, September 2018பாங்குர்சுட்டு மையத் தோட்டம் திறப்பு, செப்டம்பர் 2018

வெளி இணைப்புகள்
---------------

* Pankhurst Trust - official site
* Background information on the Centre

Bench, Pankhurst Centre Gardenஅமர் இருக்கை, பாங்குர்சுட்டு மையத் தோட்டம்
பொருள் உருவாக்கம் (Creational Patterns) என்பது பொதுவாக நிரலாக்கம் செய்யும்போது பல்வேறு நடைமுறைச் சிக்கல்களை உருவாக்கலாம். இதனை கையாளவே உருவாக்கும் வடிவமைப்பு முறைகள். உருவாக்கும் வடிவமைப்பு முறைகள் சூழ்நிலைக்கு ஏற்ற வகையில் பொருட்களை உருவாக்க(creating objects) உதவும் வடிவமைப்பு முறைகள் ஆகும்.

உருவாக்கும் வடிவமைப்பு முறைகள் பெரும்பாலும் பின்வரும் இரண்டு யோசனைகளை கொண்டே அமைந்துள்ளன[1]:

* ஸ்தூலமான இனக்குழுவின் உறைபொதியாக்க தகவலை முறைமைக்கு தெரிவிப்பது
* ஸ்தூலமான இனக்குழுவின் உருவாக்கத்தையும் இனைதளையும் மறைப்பது

இந்த முறையில் நன்கு அறிமுகமான வடிவமைப்பு முறைகள் பின்வருமாறு:

* சுருக்க தொழிற்கருவி கோலம்(Abstract Factory Pattern)
* கட்டுமாணி கோலம் முறை (Builder Pattern)
* ஓருறுப்புக் கோலம் (Singleton Pattern)

வரையறை
------

ஒரு அமைப்பினை ஒரு பொருளின் உருவாக்கத்திலும், அமைப்பிலும் மற்றும் குறிப்பிடப்படுதலிளிருந்து தனித்தாள உதவுவதே பொருள் உருவாக்க வடிவமைப்புகள் ஆகும். அடிப்படையில் அமைப்பின் நெகிழ்வு அதிகரிக்க ஒரு பொருளானது என்ன, யார், எப்படி, எப்போது படைக்க முடியும் என்பதை அறிவுறுத்துகிறது.[2]

மேற்கோள்கள்
-----------

1. ↑  எரி காமா, ரிச்சர்டு ஹெல்ம், ரால்ஃப் ஜான்சன், ஜான் விசைடஸ் (1995). *வடிவ முறைகள்*. பன்னாட்டுத் தரப்புத்தக எண்:0-201-63361-2.
2. ↑  ஜூடித், பிஷப் (டிசம்பர் 2007). *சி # 3.0 வடிவ முறைகள்*. பன்னாட்டுத் தரப்புத்தக எண்:978-0-596-52773-0.
**எர்ணாமங்கலம் சுந்தரேஸ்வரர் கோயில்** தமிழ்நாட்டில் திருவண்ணாமலை மாவட்டம், எர்ணாமங்கலம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தரேஸ்வரர் சன்னதியும், பிள்ளையார், பைரவர், சண்டிகேஸ்வரர், நவக்கிரக கள். உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திர திருக்கல்யாணம் முக்கிய திருவிழாவாக நடைபெறுகிறது. ஐப்பசி மாதம் அன்னாபிஷேகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
Bilateria 

**எர்கந்து முயல்** (ஆங்கிலப்பெயர்: **Yarkand Hare**, உயிரியல் பெயர்: **Lepus yarkandensis**) என்பது லெபோரிடே குடும்பத்தில் உள்ள ஒரு பாலூட்டி இனம் ஆகும். இதன் முதுகுப்புற ரோமமானது மிருதுவாக, நேராக, மணல் போன்ற பழுப்பு நிறத்தில் சாம்பலான கருப்பு கோடுகளுடன் காணப்படும். இதன் கீழ்ப்புற ரோமமானது முழுவதுமாக வெள்ளை நிறத்தில் காணப்படும். இது சீனாவில் மட்டுமே காணப்படுகிறது. இது சீனாவின் தெற்கு சின்ஜியாங் பகுதியின் தரிம் வடிநிலத்தில் மட்டுமே காணப்படுகிறது. இது பொதுவாக ஒரு இரவாடி ஆகும். புற்கள் மற்றும் பயிர்களை உணவாக உண்கிறது. பெண் முயல் ஆண்டுக்கு இரண்டு அல்லது மூன்று முறை குட்டிகளை ஈனும். ஒரு முறைக்கு இரண்டு முதல் ஐந்து குட்டிகளை ஈனும். பன்னாட்டு இயற்கைப் பாதுகாப்புச் சங்கம் மற்றும் சீன முதுகுநாணிகளின் செம்பட்டியல் ஆகியவை இம்முயலை அச்சுறு நிலையை அண்மித்த இனம் என்று வகைப்படுத்தியுள்ளன. ஆனால் குறைவான வாழ்விடம், அந்த வாழ்விடமும் சுருங்கும் நிலை, அதிகப்படியான வேட்டையாடுதல் மற்றும் கடத்தல்காரர்கள் ஆகிய காரணங்களால் சீன அறிவியலாளர்கள் இதை அருகிய இனம் என்று கூறுகின்றனர்.

உசாத்துணை
---------

1. ↑  Smith, A.T. & Johnston, C.H. 2016. *Lepus yarkandensis*. (errata version published in 2017) The IUCN Red List of Threatened Species 2016: e.T11796A115103994.. Downloaded on 23 September 2017.
2. ↑  Wrobel 2007, ப. 254.
**செல்வின் கிறிசுடோபர்** (*Selvin Christopher*) இந்தியாவைச் சேர்ந்த ஒரு விஞ்ஞானியாவார். நாட்டின் பாதுகாப்பு ஆராய்ச்சி மற்றும் மேம்பாட்டு அமைப்பின் தலைவராக இவர் பணியாற்றினார். முன்னதாக இவர் ஏர்போர்ன் சிசுடம்சு என்ற வான்வழி அமைப்புகள் மையத்தின் இயக்குநராக இருந்தார். பல்வேறு ஆய்வு வெளியீடுகளின் ஆசிரியராகவும் இருந்தார். தற்போது இந்திய தொழில்நுட்ப நிறுவனம் சென்னையில் மின் அறிவியல் துறையில் பேராசிரியராகப் பணிபுரிகிறார். இந்நிறுவனம் தேசிய தரவரிசை கட்டமைப்பு நிறுவனத்தில் அகில இந்திய தரவரிசையில் முதலிடத்தில் உள்ள நிறுவனமாகும்.

தொழில்
------

கிறிசுடோபர் இந்தியாவின் முதல் உள்நாட்டு வான்வழி முன் எச்சரிக்கை மற்றும் கட்டுப்பாடு நிறுவனத்தின் உற்பத்தியை இயக்கிய பெருமைக்குரியவராக கருதப்படுகிறார். 2012 ஆம் ஆண்டிற்கான சிறந்த பாதுகாப்பு ஆராய்ச்சி மற்றும் மேம்பாட்டு அமைப்பு விருது - சிறந்த விஞ்ஞானி விருது உட்பட பல்வேறு சிறப்புமிக்க விருதுகளைப் பெற்றார். இராணுவ பாதுகாப்பு ஆராய்ச்சி மற்றும் மேம்பாட்டு அமைப்பின் தலைவராக 2015 ஆம் ஆண்டு மே மாதம் 29 ஆம் தேதி நியமிக்கப்பட்டார். முதலில் இரண்டு ஆண்டுகளுக்கு மட்டும் என்று நியமிக்கப்பட்டாலும் பின்னர் இப்பதவி மேலும் ஓராண்டுக்கு நீட்டிக்கப்பட்டது.

கல்வி
-----

கிறிசுடோபர் சென்னைப் பல்கலைக்கழகத்தில் மின்னணுவியல் மற்றும் தகவல் தொடர்பு பொறியியல் பாடத்தில் பட்டம் பெற்றார். காரக்பூர் இந்திய தொழில்நுட்ப நிறுவனத்தில் நுண்ணலைகள் மற்றும் ரேடார் பொறியியல் பாடத்தில் முதுநிலை பட்டம் பெற்றார். 1980 ஆம் ஆண்டில் சென்னை இந்திய தொழில்நுட்ப நிறுவனத்தில் திட்ட இணை இயக்குநராக பணியில் சேர்ந்தார். இங்கு நுண்ணலைகள் ஆண்டெனா வடிவமைப்பு மற்றும் அருகாமை புல அளவீடு ஆகியவற்றில் ஆராய்ச்சி செய்தார். பின்னர் சென்னை இந்திய தொழில்நுட்ப நிறுவனத்தில் ஆண்டெனா மற்றும் அளவீட்டு நுட்பங்களில் முனைவர் பட்டம் பெற்றார். இந்திய வான்வழி முன் எச்சரிக்கை மற்றும் கட்டுப்பாடு நிறுவனத்தின் உந்து சக்தியாக இருக்கிறார்.

மேற்கோள்கள்
-----------

1. ↑  "Dr Selvin Christopher is new Chief of DRDO". *IndianMandarins*. 29 May 2015. 18 May 2023 அன்று பார்க்கப்பட்டது.
2. ↑  "Defence Secretary of R&D; and Director General DRDO". *www.drdo.gov.in*. 2016-08-08 அன்று மூலம் பரணிடப்பட்டது.
3. ↑  Pubby, Manu. "Defence Min asks CBI to probe bribery allegations in DRDO-Embraer deal". *The Economic Times*. .
4. ↑  "PM Presents DRDO Awards" PDF, September 2012
5. ↑  "Dr S Christopher, Secretary Department of Defence R&D".
6. ↑  "S Christopher appointed DRDO chief". *The Economic Times* (Times of India).. பார்த்த நாள்: 24 Sep 2015.
**எஸ். ஏ. எம். உசைன்** (S.A.M. Hussain) (ஆயிரம் விளக்கு உசேன் என்றும் அறியப்பட்டவர்) ஓர் தமிழக அரசியல்வாதி, இவர் 2001 ஆம் ஆண்டு முதல் 2006 ஆம் ஆண்டு வரை திருவல்லிக்கேணி தொகுதி சட்டமன்ற உறுப்பினராக இருந்தார். மேலும் இவர் திராவிட முன்னேற்றக் கழகத்தில் கழக தலைமை நிலைய செயலாளர் போன்ற பொறுப்புகளை வகித்தவர்.

இவர் காஞ்சிபுரம் மாவட்டம் ஒலிமுகமுது பேட்டையில் பிறந்தவர். இவர் சிறுவனாக இருந்தபோதே இவரது குடும்பம் சென்னை, ஆயிரம் விளக்கு பகுதிக்கு குடியேறியது. சிறுவயதிலேயே திமுகவில் இணைந்து ஆயிரம் விளக்குப் பகுதி வட்டச் செயலாளராக ஆனார். அதன்பிறகு ஆயிரம் விளக்கு பகுதிச் செயலாளர், மாவட்ட துணைச் செயலாளர், கொள்கைப் பரப்பு இணைச் செயலாளர், தலைமை நிலையச் செயலாளர் என பல்வேறு பொறுப்புகளை வகித்தார். இந்நிலையில் உசேன் தன் 2019 ஆகத்து 6 அன்று தன் 80ஆவது வயதில் மூப்பின் காரணமாக காலமானார்.

மேற்கோள்கள்
-----------

1. ↑  "திமுக முன்னாள் எம்எல்ஏ உசேன் மறைவு: மு.க.ஸ்டாலின் அஞ்சலி". *செய்தி*. தினமணி. 6 ஆகத்து 2019. 7 ஆகத்து 2019 அன்று பார்க்கப்பட்டது.
2. ↑  "திமுக முன்னாள் எம்.எல்.ஏ. ஆயிரம் விளக்கு உசேன் காலமானார்!". *செய்தி*. ஒன் இந்தியா. 6 ஆகத்து 2019. 7 ஆகத்து 2019 அன்று பார்க்கப்பட்டது.
**எஸ்.ஏ.வி இளையராஜா** என்பவர் தமிழக ஓவியர்களுள் ஒருவர். இவர் செஞ்சி அருகே உள்ள சிங்கவரம் எனும் கிராமத்தை சேர்ந்தவர். நீர்வண்ண ஓவியங்களை யதார்த்தம் போன்று வரைவதில் வல்லவர்.

குடும்பம்
---------

இளையராஜாவின் அப்பா தமிழாசிரியர் எஸ்.ஏ.வடிவேலு. மூத்த அண்ணன் இளங்கோவன், இரண்டாவது அண்ணன் இளஞ்செழியன், தம்பி இளையபாரதி என இளையராஜாவுக்கு மூன்று சகோதரர்கள்.  இவரின் அண்ணன் இளஞ்செழியன் என்பவர் சென்னை கவின்கலைக் கல்லூரியில் படித்தார். இளையராஜாவுக்கு ஓவியங்கள் குறித்து கற்பித்தார்.

இவர் மைசூரில் உள்ள டி. எம். எஸ் லலிதகலா மஹாசம்ஸ்தான கவின்கலைக் கல்லூரியில் படித்துப் பட்டம் பெற்றார்.

கண்காட்சிகள்
------------

எண்ணற்ற தனிநபர் ஓவியக் கண்காட்சிகளை நடத்தியுள்ளார். குழுவுடன் இணைந்து சென்னை லலித்கலா அகாடமி, மும்பை ஜஹாங்கீர் ஆர்ட் காலரி, சென்னை வின்யாஸா ப்ரீமியர் ஆர்ட் கேலரி, புதுவை கோலம்பாணி காலரி, தக்சின சித்ரா என பல காலரிகளில் ஓவியக் கண்காட்சி நடத்தியுள்ளார். இவர் உயர் யதார்த்த ஓவியங்கள் வரைவதில் வல்லவர்.

கல்கி, ஆனந்தவிகடன் போன்ற இதழ்களில் கவிதைகளுக்கு இவரது ஓவியங்கள் வெளிவந்துள்ளன.

விருதுகள்
---------

* காந்தி மெமோரியல் விருது
* கோணசீமா சித்ரகலா விருது

போன்ற விருதுகளைப் பெற்றுள்ளார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  [கட்டுரை:உயிரோவியம்- தூரிகை - ஆசிரியர் க. பாலாஜி   
 அவள் விகடன் 21.03.2017]
2. 1 2 3 4  [ஓவியர் எஸ்.ஏ.வி இளையராஜா - அரவிந்த் சுவாமிநாதன் தென்றல் இணைய இதழ் டிசம்பர் 2018]

வெளி இணைப்புகள்
---------------

எஸ்.ஏ.வி. இளையராவின் முகநூல் பக்கம்
**தென் காளகஸ்தி** என்று அழைக்கப்படும் உத்தமபாளையம் **காளாத்தீஸ்வரர் கோவில்** தமிழ்நாட்டில்  தேனி மாவட்டம்  உத்தமபாளையம்  பகுதியில் அமையப்பெற்றுள்ளது. இங்குள்ள சிவனை வழிபட்டால் காளகஸ்தி சிவனை வணங்கும் பலன் கிடைக்கும் என்று சைவ மக்கள் நம்புகின்றனர்.

வரலாறு
------

 நாயக்கர்கள்  ஆட்சிக் காலகட்டத்தில் புகழ் பெற்ற  ராணிமங்கமாளின் படைப் பொறுப்பை ஏற்று வந்தவர் *கொண்டம நாயக்கர்*. இவர் காளகஸ்தியில் அருளும் காளாத்தீஸ்வரர் மீது மிகுத்த பக்தி கொண்டவர். அவர் வயதான காரணத்தால் காளகஸ்தி செல்ல முடியாமல் அவதிப்பட்டார். இவரின் நிலையை அறிந்த காளாத்தீஸ்வரர், அவர் இருக்குமிடத்திலேயே கோவில் அமைத்து வழிபடலாம் என்றும், இங்கு வழிபட்டால், காளகஸ்திக்கு சென்று வழிபட்ட பலன் கிடைக்கும் என்றும் அருளினார் என்பது ஐதீகம். உடனே அவர் இப்பகுதியை ஆட்சி செய்த பாளையக்காரர் *பூஜையா நாயக்கரிடம்* தெரிவித்தார். பாளையக்காரர் அங்கே ஒரு கோவில் அமைத்துக் கொடுத்தார். இதுவே **தென் காளகஸ்தி**  என்று அழைக்கப்படும் இக்கோயில் ஆகும்.

ஞானாம்பிகை
----------

சிவனுக்குச் சிலை செய்த மன்னர் அம்மனுக்குச் சிலை அமைக்கப் பல முறை முயன்று தோல்வியுற்றார். இதனால் அம்பிகை இல்லாத கோவிலாகச் சில காலம் இருந்தது. பிறகு கொண்டம நாயக்கரின் கனவில் தோன்றிய சிவன் முல்லை ஆற்றில் அம்பிகை வருவாள் என்றாராம், அதன்படி ஆற்றில் ஒரு கூடை மிதந்தது வந்தது அதனுள் அம்மனின் சிலையைக் கண்ட ஊர் மக்கள் மகிழ்ந்து அம்மனுக்கு *ஞானாம்பிகை*  என்று பெயர் சூட்டினர். இவ்வம்மன் இங்கு புகழ் பெற்றவர். பலருக்கு ஞானாம்பிகை கோவில் என்றால் தான் தெரியும் என்ற அளவுக்கு புகழ் பெற்றவர். அம்மனுக்குப் பக்கத்தில் முருகன் காட்சி அளிப்பது இங்கு சிறப்பாகச் சொல்லப்படுகிறது. தாய், சேய் நலன் விரும்புவோர் இங்கு வந்து வழிபட்டால் உறவுப்பாலம் நன்கு அமையும் என்ற நம்பிக்கை சைவ மக்களிடையே நிலவுகின்றது.

அஷ்ட அம்பிகையர்
---------------

இங்குள்ள கோவிலில் பிராமினி, மகேஸ்வரி, கவ்மாரி, வைஷ்ணவி, வராகி, இந்திராணி, சாமுண்ட தேவி, ஞானாம்பிகை என்று எட்டு அம்பிகைகளும் ஒரே கோவிலில் காட்சி அளிப்பது தனிச்சிறப்பாகச் சொல்லப்படுகிறது.

திருவிழா
--------

* சித்திரை திருக்கல்யாணம்
* ஐப்பசி அன்ன அபிசேகம்
* சிவராத்திரி
* திருகார்த்திகை தீபம்

போன்ற நாட்களில் திரளான மக்கள் இங்கு கூடுகின்றனர் .

மேற்கோள்கள்
-----------

*
**நேபாள் தருண் தளம்** (*Nepal Tarun Dal*) என்பது நேபாளி காங்கிரசு கட்சியின் இளைஞர் பிரிவாகும். இந்த அமைப்பு நேபாளத்தில் அனைத்து மாவட்டங்களிலும் பணி நிலை குழுக்களுடன் மிகவும் செல்வாக்கு மிக்க இளைஞர் அமைப்புகளில் ஒன்றாகச் செயல்படுகிறது. தருண் என்ற பெயரில் இந்த அமைப்பு ஒரு பத்திரிகை வெளியீடும் உள்ளது.

வரலாறு
------

2012 ஆம் ஆண்டு நேபாள தருண் தளம் அரசாங்கம் திட்டமிட்ட தேர்தல் அரசியலமைப்பிற்கு முரணானது என்று தங்கள் நம்பிக்கையை தெரிவித்தது.[1] 14 ஏப்ரல் 2012 ஆம் ஆண்டு ஏப்ரல் மாதம் 14 ஆம் தேதியன்று நேபாளி காங்கிரசு கட்சி 45 உறுப்பினர்களைக் கொண்ட தருண் தளத்தின் மத்திய குழுவை அறிவித்தது. உதயா சம்சேர் ராணா இக்குழுவிற்கு தலைமை தாங்கினார். நேபாள தருண் தால் அதன் 4 ஆவது தேசிய பொது மாநாட்டை பிப்ரவரி 2013 முதல் வாரத்தில் நடத்த திட்டமிட்டது.

நபி ராணா மகர் படுகொலை
---------------------

2013 ஆம் ஆண்டில், இக்குழுவின் உறுப்பினர் நபி ராணா மகரின் மரணம் அரசியல் பழிவாங்கலுக்காக கொலை செய்யப்பட்டதாக நம்புவதாகவும் இக்குழு கூறியது. சல்லேரி வ.உ.சி.க்கு அருகில் உள்ள குன்றின் அடியில் நபி ராணா மகர் கண்டெடுக்கப்பட்டார், தொடர்ந்து நடத்தப்பட்ட விசாரணையில் அவர் கூரிய ஆயுதத்தால் கொலை செய்யப்பட்டது கண்டுபிடிக்கப்பட்டது. நான்கு பேர் கைது செய்யப்பட்டனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2022-02-28 அன்று பார்க்கப்பட்டது.
2. ↑  "Tarun Dal says its leader Rana's murdered for 'political revenge'". 6 November 2013. 3 மார்ச் 2016 அன்று மூலம் பரணிடப்பட்டது. 28 பிப்ரவரி 2022 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-03-21 அன்று மூலம் பரணிடப்பட்டது. 2022-02-28 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Pithecia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நேப்போ சகி** (*Napo saki* இது Napo monk saki என்றும் அழைக்கப்படுகிறது,  ) என்பது ஒரு வகை சகி குரங்கு ஆகும். இது ஒரு புதிய வகையான குரங்கு. இவை கிழக்கு எக்குவடோர் மற்றும் வடக்கு பெருவின் சில பகுதிகளில் காணப்படுகிறது.  இது நேபோ ஆற்றை ஒட்டியப் பகுதியில் காணப்படுவதால் இந்த பெயரைப் பெற்றது. இந்த இனம் முதலில் லோன்பெர்க் *என்பவரால் பித்தேசியா மோனாச்சஸ் நாபென்சிஸ்*  என்று விவரிக்கப்பட்டது. இது 2014 இல் முழு இனங்கள் என்ற நிலைக்கு உயர்த்தப்பட்டது.

இவற்றின் முக்கிய உணவாக பழங்கள், இலைகள், தேன், சிறு பறவைகள், எலிகள், வௌவால்கள் போன்றவை ஆகும். இவை 5000 அடி உயரமான மலைப்பகுதிகளில் உள்ள மிக உயர்ந்த மரங்களில் வாழ்கின்றன. இவை தனிமை விரும்பிகளாகும். இவை 15 ஆண்டுகள் வரை வாழக்கூடும் என கணிக்கபட்டுள்ளது.

குறிப்புகள்
-----------

1. 1 2 3  Marsh, L.K.; de la Torre, S.; Moscoso, P. (2018). "*Pithecia napensis*". *IUCN Red List of Threatened Species* **2018**: e.T39955A70609585. doi:10.2305/IUCN.UK.2018-2.RLTS.T39955A70609585.en.. பார்த்த நாள்: 19 November 2021.
2. 1 2  Marsh, L. K. (July 2014). "A Taxonomic Revision of the Saki Monkeys, *Pithecia* Desmarest, 1804". *Neotropical Primates* **21** (1): 1–165. doi:10.1896/044.021.0101.
**ரோபோகாப்** இது 2014ம் ஆண்டு வெளியான அமெரிக்கா அறிவியல் புனைகதை அதிரடி திரைப்படம் ஆகும். இந்த திரைப்படத்தை ஜோஸ் பாடில்கா இயக்கியுள்ளார். இந்த திரைப்படம் 1987ல் வெளியாகி உலகம் எங்கும் வசூலை வாரிக் குவித்த ஹாலிவுட் படம் **ரோபோகாப்**. இந்த திரைபடம் பீட்டர் வெலன், நான்சி ஆலன் நடிப்பில் பால் வேர்ஹோவேன் இயக்கியிருந்தார். 27 வருடங்களுக்குப் பிறகு மீண்டும் அதன் முதல் பாகத்தை ஜோஸ் பாடில்கா ரீமேக்கியுள்ளார்.

இந்த திரைப்படத்துக்கு **குவாண்டம் ஆப் சோலஸ்** படத்தின் திரைக்கதையாசிரியர் **ஜோஷ்வா ஸ்டர்நர்** கதை எழுதியுள்ளார் என்பது குறிப்பிடத்தக்கது. ரோபோகாப்பாக **அலெக்ஸ் மர்பி** மற்றும் ஹீரோயினாக **அப்பி கார்னிஷ்** நடித்துள்ளார்கள்.

வெளியீடு
--------

இந்த திரைப்படம் ஜனவரி 30ம் திகதி மலேசியா, சிங்கப்பூர், மற்றும் தைவான் நாடுகளிலும் பிப்ரவரி 7ம் திகதி ஐக்கிய இராச்சியம் மற்றும் பிப்ரவரி 12ம் திகதி அமெரிக்கா வில் வெளியானது.

நடிகர்கள்
---------

* ஜோயல் கின்னமன்
* கேரி ஓல்ட்மன்
* மைக்கேல் கீட்டன்
* சாமுவேல் எல். ஜாக்சன்
* ஜாக்கி இயர்ள் ஹேலி
* மைக்கேல் கே வில்லியம்ஸ்
* ஜெனிபர் எஹ்லே
* ஜே பருச்செல்

இசை மற்றும் ஒளிப்பதிவு
----------------------

இந்த திரைப்படத்துக்கு பெட்ரோ ப்ரோம்ப்மேன் இசை அமைத்துள்ளார் மற்றும் லூலா கார்வல்கோவின் ஒளிப்பதிவு செய்துள்ளார்.

குறிப்புகள்
-----------

1. ரோபோகாப் – விமர்சனம்
[*தொடர்பிழந்த இணைப்பு*]
2. ரோபோகாப் முன்னோட்டம்

வெளி இணைப்புகள்
---------------

* அதிகாரப்பூர்வ இணையதளம்
* OmniCorp viral site
* இணையதள திரைப்பட தரவுத்தளத்தில் *RoboCop*
ராணி திரிபுரசுந்திரியின் சிலை
**ராணி திரிபுரசுந்தரி** அல்லது **லலிதா திரிபுரசுந்தரி தேவி** (**Queen Tripurasundari of Nepal**) (1794 - 1832) (also known as **Lalita Tripura Sundari Devi**) (நேபாளி: रानी ललित त्रिपुरासुन्दरी), ஷா வம்சத்தின் நேபாள இராச்சியத்தின் மூன்றாவது மன்னரான ராணா பகதூர் ஷாவின் இரண்டாவது ராணியும், தாபா வம்சத்து இளவரசியும் ஆவார்.

இளம் வயதில் மன்னர் ராணா பகதூர் ஷாவை இழந்து விதவையான குழந்தை அற்ற ராணி திரிபுரசுந்தரி, அரசப்பிரதியாக, நேபாள இராச்சியத்தை நிர்வகித்தவர்.

வரலாறு
------

நேபாள இராச்சியத்தின் படைத்தலைவரும், தாபா வம்சத்தவரான நயின் கஜியின் மகள் லலிதா திரிபுரசுந்திரி ஆவார். இவரது சித்தப்பா பீம்சென் தபா நேபாள இராச்சியத்தின் படைத்தலைவர் ஆவார். 

1805ல் தமது 11வது வயதில் திரிபுரசுந்தரி, நேபாள மன்னர் ராணா பகதூர் ஷாவிற்கு இரண்டாம் தாரமாக வாழ்க்கை பட்டவர்.  முப்பது வயதில் ராணா பகதூர் ஷா, தமது மாற்றாந்தாய் மகனால் கொல்லப்படும் போது, ராணா பகதூர் ஷாவின் மூன்றாம் ராணியின் குழந்தையான ஒன்றறை வயது கீர்வான் யுத்த விக்ரம் ஷாவிற்கு இளவரசு பட்டம் சூட்டப்பட்டது. இளவரசன் கீர்வான் யுத்த விக்ரம் ஷா பருவ வயது எய்தும் வரை, தன் சித்தப்பா பீம்சென் தபா துணையுடன் அரசப்பிரதிநிதியாக நேபாள இராச்சியத்தை நிர்வகித்தவர்.

1819ல் கீர்வான் யுத்த விக்ரம் ஷா இறந்த போது, அவரது குழந்தை ராஜேந்திர விக்ரம் ஷாவிற்கு இளவரசு பட்டம் சூட்டி, பாட்டி ராணி திரிபுரசுந்தரி, நேபாள இராச்சியத்தின் அரசப் பிரதிநிதியாக இரண்டாம் முறையாக நிர்வகித்தார். 

காத்மாண்டில் பரவிய காலராத் தொற்று நோயால், 6 ஏப்ரல் 1832 அன்று திரிபுரசுந்தரி காலமானார்.

மேற்கோள்கள்
-----------

1. ↑  Royal Ark
2. ↑  Nepali, Chitranjan (1965). *General Bhimsen Thapa ra Tatkalin Nepal*. Kathmandu: Ratna Pustak Bhandar. பக். 38–39.

* Yadav, Pitambar Lal (1996). *Nepal ko rajnaitik itihas*. Benaras: Modern Deepak Press. பக். 142.
ராணிகட், புனேர் மாவட்டம், கைபர் பக்துன்வா மாகாணம், பாகிஸ்தான்
**ராணிகட்** (Ranigat), இந்தி மொழிச் சொல்லான *ராணி* (அரசி) மற்றும் பஷ்தூ மொழிச் சொல்லான *கட்* (பெரிய பாறை) என்ற பொருளில் **ராணியின் பாறை** என அழைக்கப்படுகிறது. இது உலகப் பாரம்பரியக் களங்களில் ஒன்றாகும். 

கி பி 6ஆம் நூற்றாண்டு காலத்திய புத்த விகாரம், பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தின், புனேர் மாவட்டத்தில், *தோதாலியா* எனுமிடத்தில் அமைந்துள்ளது.

கள விளக்கம்
-----------

*ராணிகட்* புத்த விகாரம் நினைவுத்தூண்கள், மடாலயங்கள் மற்றும் வழிபாட்டுத் தலங்கள் கொண்டது. இது 2000 ஆண்டுகள் பழமை வாய்ந்தவை. பெஷாவர் அல்லது இஸ்லாமாபாத் நகரத்திலிருந்து பேருந்து சாலை வழியாக 20 கி மீ தொலைவில் உள்ள ராணிகட்டை அடையலாம்.

உலகப்பாரம்பரிய களங்கள்
----------------------

 யுனேஸ்கோ நிறுவனத்தின் உலகப் பாரம்பரிய களங்களின் தற்காலிக பட்டியலில் ஒன்றாக 30 சனவரி 2014 அன்று இராணிகட் பௌத்த விகாரமும் பட்டியலிடப்பட்டுள்ளது.

இதனையும் காண்க
--------------

* சமால் கார்கி
* தக்த்-இ-பாகி

அடிக்குறிப்புகள்
----------------

1. ↑
2. 1 2  Archaeological Site of Ranigat - UNESCO World Heritage Centre

மேற்கோள்கள்
-----------

* Archaeological Site of Ranigat - UNESCO World Heritage Centre Retrieved 2009-03-03.
* Ranigat: 2nd to 6th Century AD Retrieved 2009-03-03.
**மணல்கேணி** யுவன் சந்திரசேகர் எழுதிய தமிழ் நாவல். சுயசரிதைத் தன்மை கொண்ட படைப்பு இது. 2008ல் உயிர்மை பதிப்பகம் இந்நூலை வெளியிட்டது.

கதை
---

கதைநாயகன் கிருஷ்ணன், அவரது மனைவி பத்மினி, அவர்களின் இரு குழந்தைகள், நண்பன் சுகவனம், வழிகாட்டியும் நண்பருமான இஸ்மாயீல், கிருஷ்ணனின் அப்பா, அம்மா, அண்ணா அண்ணிக்கள் என பல கதாபாத்திரங்கள். மற்றும் கிருஷ்ணன் வங்கி ஊழியன். இலக்கியவாதியும்கூட. 

பல்வேறு தனித்தனிக் கதைகளின் தொகுதியாக இந்த நாவல் உள்ளது. இது யுவன் சந்திரசேகரின் கதைசொல்லும் முறை. இக்கதைகளில் யுவன் சந்திரசேகரின் இயல்பை கொண்ட கிருஷ்ணன் சஞ்சலம் கொண்டவன். எதிர் தன்மை கொண்டவன் இஸ்மாயீல். கிருஷ்ணனின் நினைவில் அவன் அப்பா முக்கியமான இடத்தை வகிக்கிறார்

இந்த நூலின் அமைப்பு என்பது நூற்றியிரு குறுங்கதைகளின் தொகுப்பு. சுய அனுபவத்தின் ஒரு துளியையே ஒரு குறுங்கதை என்று யுவன் சந்திரசேகர் முன்வைக்கிறார். இக்கதைகள் அனைத்துக்குமே ‘நினைவுகூரல்‘ என்ற அம்சம் உள்ளது. முதல் கதை அப்பாவின் மரணச்செய்தியை கேட்க நேர்ந்த தருணத்தின் சித்திரம். அது கிருஷ்ணனின் வாழ்க்கையில் ஒரு திருப்புமுனை. அவனுக்கு உலகத்தில் ஆதரவாகவும் நெருக்கமாகவும் இருந்தவர் அவர் ஒருவரே. அவரது மரணம் கிருஷ்ணனின் சின்னஞ்சிறு உலகை நிராதரவான ஒன்றாக ஆக்குகிறது. அங்கிருந்து ஆரம்பித்து கரட்டுப்பட்டிக்கு தன் அப்பா இருந்த இடத்தை காண சென்னையில் இருந்து திரும்பிவரும் கிருஷ்ணன் வரையிலான பல தனிநிகழ்ச்சிகளை தொகுத்து இந்த நாவலை அமைத்திருக்கிறார்

வெளி இணைப்புகள்
---------------

* கதைநிலம்
**நேபாள்கஞ்ச்** (Nepalgunj) (நேபாளி: नेपालगन्ज,
நேபாள நாட்டின் மத்தியமேற்கு வளர்ச்சி பிராந்தியத்தின், பேரி மண்டலத்தில் அமைந்த பாங்கே மாவட்டத்தின் நிர்வாகத் தலைமையிட நகரமும்,  துணை மாநகராட்சியும் ஆகும்.

தராய் சமவெளியில் அமைந்த நேபாள்கஞ்ச் நகரத்தின் தெற்கில் இந்தியாவின் உத்தரப் பிரதேச மாநிலத்தின் பகராயிச் மாவட்டம் எல்லையாக அமைந்துள்ளது.

தொழில் வளர்ச்சி அடைந்த நேபாள்கஞ்ச் நகரத்தில் மேற்கு ரப்தி ஆற்றின் நீரால் வளமையாக உள்ளது. 
நேபாள்கஞ்சின் தென்மேற்கில் 85 கிலோ மீட்டர் தொலைவில் கோராயி நகரமும், 16 கிலோ மீட்டர் தொலைவில் கோஹால்பூர் நகரமும், 35 கிலோ மீட்டர் தொலைவில் குலாரியா நகரமும் அமைந்துள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, நேபாள்கஞ்ச் நகரத்தின் மக்கள் தொகை 1,28,450 ஆக உள்ளது.
நேபாள்கஞ்ச் நகரத்தில் நேபாள மொழி, பஹாரி மொழி, அவதி மொழிகள் பேசப்படுகிறது. இந்நகர மக்கள் இந்து சமயம், பௌத்தம், இசுலாம், சீக்கியம் மற்றும் கிறித்தவ சமயத்தை பின்பற்றுகின்றனர். இந்நகரத்தில் பாகேஸ்வரி கோயில் அமைந்துள்ளது.

தட்ப வெப்பம்
------------

நேபாள்கஞ்ச் நகரத்தின் தட்ப வெப்பம், கோடைகாலத்தில் அதிக பட்ச வெப்பநிலை 40° செல்சியசிற்கும் மேலாகவும், குளிர்காலத்தில் அதிக பட்ச வெப்பம் 4°செல்சியசுமாக உள்ளது.

இதனையும் காண்க
--------------

* நேபாள நகரங்கள்

மேற்கோள்கள்
-----------

1. ↑

வெளி இணைப்புகள்
---------------

* 

* Website of Nepalgunj

|  |  |
| --- | --- |
|  | விக்கிப்பயணத்தில் ***Nepalgunj*** என்ற இடத்திற்கான பயண வழிகாட்டி உள்ளது. |
**வட்டானம்**, தமிழ்நாடு மாநிலத்தின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் உள்ளது. வங்காள விரிகுடா கடற்கரையில் உள்ள வட்டானம் கிராமம், கிழக்கு கடற்கரை சாலையில் தொண்டிக்கும் - சுந்தரபாண்டியன்பட்டினத்திற்கும் இடையே அமைந்துள்ளது. 

வங்காள விரிகுடா கடற்கரை கிராமமான வட்டானத்தின் அஞ்சல் சுட்டு எண் 623 409 ஆகும். இதனருகில் உள்ள அஞ்சலகம் தொண்டியில் உள்ளது. தொலைபேசி குறியீடு எண் 04561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும். 

வட்டானம், இதன் வருவாய் வட்டத் தலைமையிடமான திருவாடானையிலிருந்து 12 கி.மீ. தொலைவிலும்; தொண்டிக்கு வடக்கே 10 கி.மீ. தொலைவிலும், சுந்தரபாண்டியன்பட்டினத்திற்கு தெற்கே 4 கி.மீ. தொலைவிலும், மாவட்டத் தலைமையிட நகரமான இராமநாதபுரத்திற்கு வடக்கே 67 கி.மீ. தொலைவிலும் உள்ளது.

வட்டானம்  திருவாடானை சட்டமன்றத் தொகுதிக்கும்,  இராமநாதபுரம் மக்களவைத் தொகுதிக்கும் உட்பட்டது.

அருகில் உள்ள கிராமங்கள் பாசிப்பட்டினம், தேளூர் (7 கி.மீ.), சுந்தரபாண்டியன்பட்டினம் (8 கி.மீ.), தொண்டி, திருவெற்றியூர், நம்புதாளை ஆகும். வட்டானத்திற்கு அருகமைந்த நகரங்கள் தேவக்கோட்டை காரைக்குடி, பேராவூரணி மற்றும் பரமக்குடி ஆகும். 

வட்டானத்திற்கு வடக்கில் ஆவுடையார்கோயில் ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம் உள்ளது.
வட்டாணம் ஊராட்சியில் முக்கிய கிராமமான தாமோதரன் பட்டிணம் என்னும் கிராமம் கடல் தொழிலில் சிறந்து விளங்குகிறது. இக்கிராமத்தில் புகழ் பெற்ற தெய்வமாக ஸ்ரீ ஈச்சங்காட்டு காளி அம்மன் கோவில் அமைந்துள்ளது.[]

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, வட்டானம் கிராமத்தின் மொத்த மக்கள்தொகை 2,456 ஆகும். இக்கிராமத்தில் 556 வீடுகள் உள்ளது. இக்கிராமத்தின் மக்கள்தொகையில் ஒடுக்கப்பட்டோர் எண்ணிக்கை 403 (16.41%) ஆகவும்; பழங்குடிகளின் எண்ணிக்கை 145 ( 5.90%) ஆகவும் உள்ளது. எழுத்தறிவு 82.04% ஆக உள்ளது.

மேற்கோள்கள்
-----------

1. ↑  Vattanam
2. ↑  Vattanam Population

வெளி இணைப்புகள்
---------------

* வரைபடத்தில் வட்டானம் கிராமம்
**ரோதங் கணவாய்** (இந்தி: रोहतांग दर्रा, ஆங்கிலம்: Rohtang Pass) இமயமலைத் தொடரின் பிர் பாஞ்சல் பகுதியில் மணாலியிலிருந்து 51 கிலோமீட்டர் தொலைவில் உள்ளது. இது குலு பள்ளத்தாக்கையும் லாஹௌல் மற்றும் ஸ்பிடி பள்ளத்தாக்கையும் இணைக்கிறது. இது இமாச்சலப் பிரதேசம் மாநிலத்தில் அமைந்துள்ளது.தேசிய நெடுஞ்சாலை தேசிய நெடுஞ்சாலை 21 இதன் வழியாகச் செல்கிறது.

நிலவமைப்பு
----------

இந்தக் கணவாய் புத்தமதத்தினர் வாழும் வடக்குப் பகுதியையும் இந்து மதத்தினர் வாழும் தெற்குப் பகுதியையும் இயற்கையாகப் பிரிக்கிறது. இப்பகுதியில் இரண்டு நதிகள் ஓடுகின்றன. பியாஸ் நதி தெற்குப் பக்கமும், செனாப் நதி வடக்குப் பக்கம் மேற்கு நோக்கி ஓடுகிறது.

இந்தக் கணவாய் மே முதல் நவம்பர் மாதம் வரை திறந்திருக்கும். இந்தக் கணவாயைக் கடந்து செல்வது இமயத்தின் பிற பகுதிகளைப் போல் கடினமானது அல்ல. ஆனால் எதிர்பாராத பனிப்பொழிவுகள் ஏற்படுவதால் சற்று அபாயகரமானது.. 
இந்தக் கணவாயானது பழங்காலத்தில் பிர் பாஞ்சால் பகுதியினரின் வணிகப் போக்குவரத்துப் பாதையாக இருந்திருக்கிறது. தற்போது இதன் வழியாகச் செல்லும் தேசிய நெடுஞ்சாலை 21 கோடைகாலங்களில் அதிக போக்குவரத்து மிகுந்து காணப்படும். இராணுவத்தினரின் முக்கியப் பாதையாகவும் பயன்படுத்தப்பட்டு வருகிறது.

மேற்கோள்கள்
-----------

1. ↑  Janet Rizvi (1998-06-01). *Ladakh: Crossroads of High Asia*. Oxford University Press. பக். 9-10. பன்னாட்டுத் தரப்புத்தக எண்:978-0-19-564546-0. .
மழலையருக்கு வயிற்றுப் போக்கு ஏற்படுத்தும் முக்கிய கரணி இந்த ரோட்டா வைரசே (*Rotavirus*) ஆகும். இந்தியா போன்ற வளரும் நாடுகளில் வாழும் ஒவ்வொரு குழந்தையும் தங்கள் வாணாளில் முதல் 5 ஆண்டுகளுக்குள் இந்த வைரசால் பாதிக்கப்படுவது திண்ணம். பாதிக்கப்பட்ட மழலையருக்கு வாந்தி, நீா்த்த பேதி (Watery Diarrhoea) ஏற்படும். உடலில் நீா் அளவு(Dehydration) குன்றி பல குழந்தைகள் மரணத்தைத் தழுவ நேரிடும்.

A single particle it is spherical and has regularly spaced, short protrusions on its surfaceபல எலக்ட்ரான் நுண்ணோக்கிகளிலிருந்து கணிணி உதவியுடன் மறுகட்டுமானம் செய்யப்பட்ட ரோட்டா வைரசின் படம்

இவ்வைரசு பற்றி அறிய வேண்டியதன் அவசியம்
--------------------------------------

இந்திய மருத்துவமனைகளில் கடும் வயிற்றுப்போக்கிற்காக அனுமதிக்கப்படும் குழந்தைகளுள் ஐந்தில் ஒருவர் இவ்வைரசு தொற்றுக்கு ஆளானவரே.

தடுப்பு மருந்து
---------------

அமெரிக்க ஐக்கிய நாடுகளில் வாய்வழி தடுப்பு மருந்து (oral vaccine) அறிமுகப்படுத்தப்பட்டு மழலை இறப்பு விகிதம் வெகுவாகக் குறைந்துள்ளது. இந்தியாவிலும் வாய்வழி தடுப்பு மருந்து அறிமுகப்படுத்தப்பட்டுள்ளது.

மருத்துவம்
----------

நோய்கண்ட மழலையருக்கு மறுநீரேற்றமே (Rehydration) சிகிச்சை ஆகும். தாய்மார்கள் தாய்ப்பால் தருவதைத் தொடர ‌வேண்டும். வயிற்றால் போகிறதே என தாய்ப்பால் கொடுக்காமலோ நீா் தராமலோ இருந்து விடக் கூடாது. இதுவே மழலையின் உயிர்க்கிறுதி ஆவதை உறுதி செய்து விடும்.

கடுமையான நீரிறக்கத்தில் குழந்தையின் உச்சிக்குழி (Bregma) மிகவும் குழி விழிந்து காணப்படும். வாயில் எச்சில் இன்றி வாய் உலா்ந்து இருக்கும். வியா்வை இருக்காது. கண்கள் ஈரப்பசையின்றி காய்ந்து போகும். மேற்கண்ட அறிகுறிகள் ஏதேனும் இருப்பின் உடனடியாக மருத்துவரிடம் செல்ல வேண்டும். இந்நிலைக்குச் சிரை (vein) மூலம் நீரேற்றம் செய்ய வேண்டியிருக்கும்.
**உயர்வு நேரம்** (rise time) என்பது மின்னழுத்தம் அல்லது மின்சாரப் படிச் சார்பினை விளக்கும்பொழுது, ஒரு குறித்த குறைந்த மதிப்பில் இருந்து குறித்த உயர்ந்த மதிப்பை குறிகையான மாற எடுத்துக்கொள்ளும் நேரம். அதே போன்று ஒப்புமை மின்னணுவியலில், இந்த மதிப்புகள் 10% இருந்து 90% வரை படியுயரம் அடையும். கட்டுப்பாட்டு கோட்பாடில், லெவைன் (லெவைன் 1996, ப. 158) கூற்றின் படி, உயர்வு நேரம் என்பது முடிவு மதிப்புடைய x% முதல் y% வரை உயர எடுத்துக்கொள்ளும் நேரம் ஆகும். மேலும் குறைந்த ஒடுக்க இரண்டாம் நிலை கட்டகங்களுக்கு 0%-100% என்றும், உய்ய ஒடுக்கத்திற்கு 5%-95% வரை என்றும், மிகையொடுக்கத்திற்கு 10%-90% என்றும் விளக்கியுள்ளார். வெளியீடு குறிகையின் வீழ் நேரத்தையும் சார்ந்துள்ளது. இரண்டு அளப்புருக்களும் (உயர்வு நேரம் மற்றும் வீழ் நேரம்) உள்ளீடு குறிகையையும், கட்டகத்தின் தன்மையும் சார்ந்ததாக உள்ளது.

குறிப்புகள்
-----------

1. ↑  Precisely, (Levine 1996, ப. 158) states: "*The rise time is the time required for the response to rise from x% to y% of its final value. For overdamped second order systems, the 0% to 100% rise time is normally used, and for underdamped systems...the 10% to 90% rise time is commonly used*". See also the textbook Nise 2008.

மேற்கோள்கள்
-----------

* Levine, William S. (1996), *The control handbook*, Boca Raton, FL: CRC Press, p. 1548, ISBN 0-8493-8570-9.